OpenLLM-France/wikimedia huggingface dataset:
# Luis Martínez Domínguez

Luis Martínez Domínguez (Torrevella ? - 1951) fou un advocat i polític valencià. Membre de la Reial Societat Econòmica d'Amics del País, políticament militava al sector "demòcrata" del Partit Liberal Fusionista com a seguidor de Joaquín Chapaprieta Torregrosa. Va ser escollit diputat de la Diputació d'Alacant pel districte Oriola-Dolors i fou president de la diputació del maig de 1913 el gener de 1914, quan va presentar la dimissió a causa de la difícil situació econòmica de la institució.

## Referències

* ↑ Luis Martínez Domínguez al web de la Diputació d'Alacant
# Línia 3 (Rodalies Madrid)

La línia C-3 de Rodalies Madrid recorre 56 km al llarg de la Comunitat de Madrid i la província de Toledo entre les estacions de Chamartín i Aranjuez. Discorre pels municipis de Madrid, Getafe, Pinto, Valdemoro, Ciempozuelos, Seseña i Aranjuez, i fa parada en tots menys en el municipi de Seseña, on no es presta servei des del 2007.
A més d'aquest recorregut de l'estació de Pinto parteix un ramal de 15 quilòmetres anomenat línia C-3a en direcció a San Martín de la Vega, parant a una única estació intermèdia anomenada Parque de ocio que presta servei al Parc Warner.
Una vegada obert el segon túnel de la risa, queda pendent l'obertura de la nova estació del Sol, prevista per a l'any 2009 i la construcció de la nova estació d'Alonso Martínez.
Mapa Rodalies Madrid línia C-3 :
# Madame Du Barry (pel·lícula)

Madame du Barry és una pel·lícula franco-italiana de Christian-Jaque, estrenada el 1954. Ha estat doblada al català.

## Argument

L'irresistible ascensió, entre cases de cites i ors de Versalles, de Jeanne Bécu de Vaubernier, adorable treballadora de la llamborda de París que va esdevenir en alguns anys l'última favorita oficial de la Història de França, però la trajectòria fulgurant de la qual acabarà a la forca.

## Repartiment

* Martine Carol: Jeanne Ranson-Bécu, convertida en Jeanne du Barry, la favorita del Rei
* André Luguet: Lluís XV, Rei de França
* Daniel Ivernel: El comte Jean du Barry, un noble sense diners que es fixa en Jeanne i es refà proposant-la a l'intendent dels plaers del Rei
* Gabrielle Dorziat: La Gourdan, la patrona de la casa de cita, anomenada "Maman"
* Denis d'Inès: El mariscal de Richelieu
* Massimo Serato: Monsieur El duc de Choiseul
* Gianna Maria Canale: Béatrix de Choiseul-Stainville, duquessa de Gramont
* Jean Parédès: Lebel, el superintendent dels "plaers" del rei
* Marguerite Pierry: la Comtessa de Médarnes
* Noël Roquevert: El comte Guillaume du Barry, el germà de Jean que es casa amb Jeanne perquè pugui ser ennoblida
* Umberto Melnatti: Curtius
* Nadine Alari: la mariscala de Guichelais
* Suzanne Grey: Chon du Barry, una germana de Jean
* Nane Germon: Bitchi du Barry, una germana de Jean
* Isabelle Pia: la delfina Marie-Antoinette
* Serge Grand: El delfí (Lluís XVI)
* Marcelle Praince: Sra. du Barry mare (No surt als crèdits)
* Michel Etcheverry: l'abat de Beauvais
* Giovanna Ralli: Noia
* Claude Sylvain: Una "noia" a casa de La Gourdan
* Georgette Anys: la mare de Brutus, una ciutadana a la festa
* Paul Demange: Aimé, un ciutadà a la festa
* Nadine Tallier: Loque, una "filla" del Rei Lluís XV
* Carine Jansen: Chiffe, una "filla" de Lluís XV
* Micheline Gary: Una noia a casa de La Gourdan
* Pascale Roberts: Cousette, una amiga de Jeanne
* André Bervil: un músic
* Olivier Mathot: M. Molet
* Louis Saintève: El capellà de Saint-Laurent (No surt als crèdits)
* André Numès Fils: l'uixer (No surt als crèdits)
* Luce Aubertin
* Claude Albers: Una "filla" de Lluís XV
* Nicky Bourgeois
* Catherine Caron: Una noble
* Jacqueline Chambord (**): Una noble
* France Degand: Una noble
* Lisette Lebon
* Rodolphe Marcilly
* Jane Montangne
* Colette Richard.
* Christian Alers
* Gilbert Boka
* Josette Hanson
* Nicole Leeber
* Jean-Michel Rouzière
* Linda Sereno
* Martine Bridoux: Una noble

## Referències

* ↑ esadir.cat. Madame Du Barry. esadir.cat.
* ↑ «Madame du Barry» (en anglès). The New York Times.
# Love (pel·lícula de 2005)

Love és un llargmetratge independent de 2005, escrit, dirigit i editat per Vladan Nikolic, produït per Jim Star (Sota el pes de la llei, La nit a la Terra, Factotum) i produït executiu per Christoph Thoke (Tropical Malady). La pel·lícula es va fer a Nova York per 350.000 dòlars, amb un repartiment i un equip de més de 20 països, amb 168 escenes, rodades en més de 60 ubicacions. La pel·lícula es va rodar en mini DV en 20 dies, es va transferir a una pel·lícula de 35 mm i va rebre grans elogis al número de setembre de 2005 de American Cinematographer pel seu aspecte elegant.

## Argument

Explicada a través d'una narració no lineal des del punt de vista de cadascun dels personatges, la pel·lícula reconstrueix les històries d'un sicari iugoslau (Sergej Trifunovic), la seva antiga amant (Geno Lechner) i el seu xicot oficial de policia (Peter Gevisser). mentre els seus camins es creuen a Nova York.

## Repartiment

* Sergej Trifunovic com a Vanya
* Geno Lechner com a Anna
* Peter Gevisser com a Dirk
* Didier Flemish com a Jean
* Mario Padula com a Manny
* Al Nazemian com a Ali (com a Al Naz)
* Liat Glick com Faye
* Eric Frandsen com a Hayes
* Mariano Mederos com a Rivera

## Recepció

Va impressionar el públic i la crítica al Festival de Cinema de Tribeca de 2005, a la 62a Mostra Internacional de Cinema de Venècia i al Festival de Cinema d'Oldenburg. Love també va guanyar el Prix De Jeunes al festival Cinéma Tout Ecran a Ginebra, Suïssa. Els crítics van comparar la pel·lícula amb Pulp Fiction, Memento, Rashomon, i en el seu subtext polític a Marathon Man i Dirty Pretty Things (Variety).

## Referències

* ↑ Entrevista a Vladan Nikolic sobre Love a cineuropa.org
* ↑ Vladan Nikolic al web de Tribeca
* ↑ Love at the 2nd edition of Venice Days
* ↑ Love a Variety

## Enllaços externs

* Web oficial
# Mai és massa tard

Mai és massa tard (títol original en anglès, Still Life) és una pel·lícula dramàtica del 2013 escrita i dirigida per Uberto Pasolini. La pel·lícula es va projectar al 70è Festival de Cinema de Venècia, on va guanyar el premi al millor director en la categoria Horitzons. Al Festival Internacional de Cinema de Reykjavík, va rebre el màxim premi (Fraret d'Or) així com el Premi FIPRESCI. També va rebre el premi Perla Negra, el màxim guardó del Festival de Cinema d'Abu Dhabi per "la seva humanitat, empatia i gràcia en el tractament del dolor, la solitud i la mort". Per la seva interpretació, Eddie Marsan va guanyar el premi al millor actor britànic al Festival Internacional de Cinema d'Edimburg 2014. S'ha doblat al català.

## Referències

* ↑ «Still Life di Uberto Pasolini, al cinema una piccola perla sulla solitudine». , 12 December 2013 [Consulta: 16 octubre 2014].
* ↑ «Still Life: Venice Review». , 09-09-2013 [Consulta: 16 octubre 2014].
* ↑ «Pasolini miglior regia a Orizzonti per "Still life"». , 07-09-2013 [Consulta: 16 octubre 2014].
* ↑ «RIFF 2013 Awards: Still Life wins Golden Puffin». Reykjavik International Film Festival, 05-10-2013. Arxivat de l'original el 15 February 2014.
* ↑ Jugu Abraham. «Movies that make you think». Arxivat de l'original el 7 April 2018. [Consulta: 17 octubre 2014].
* ↑ «Mai és massa tard». ésAdir. [Consulta: 28 juny 2024].
# Luci Carpinat

Luci Carpinat (en llatí Lucius Carpinatus) era el promagistrat o secretari de la companyia de publicans que va explotar terres a Sicília durant el govern de Verres, de qui era molt amic. Ciceró l'anomena un segon Timarquides, el cap dels agents de Verres en els seus robatoris.

## Referències

* ↑ L. Carpinatius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 615
# Luci Cassi

Luci Cassi és el nom dels següents personatges:
* Luci Cassi (procònsol), procònsol d'Àsia vers el 90 aC, probablement després d'haver estat pretor
* Luci Cassi (tribú), tribú de la plebs el 89 aC, al temps de la guerra màrsica
* Luci Cassi Longí, diversos personatges
# Malice Mizer

Malice Mizer (マリス・ミゼル; Marisu Mizeru) va ser un grup japonès de Visual Kei, actiu des de l'agost de 1992 fins al desembre de 2001. Formada per Mana i Közi, el nom de la banda (Malícia i Misèria) ve donat com a resposta a la pregunta "Què és la humanitat?". Malice Mizer es va fer famós pel seu estil eclèctic i únic, i pels seus directes, on lluïen vestits molt elaborats i escenografies molt espectaculars. Fou una banda innovadora que se sol tenir com a referència del Visual Kei. Al llarg de la seva vida musical, Malice Mizer va passar per diverses etapes i canvis dràstics d'imatge i fins i tot per diversos canvis de cantant, però va mantenir estable la qualitat de la seva música. L'11 de desembre del 2001 es va anunciar per televisió la seva separació per diferències artístiques. Aquest fet, però, també va suposar el principi d'exitoses carreres solitàries dels seus components.

## Referències

* ↑ «Malice Mizer | Biography & History» (en anglès americà). [Consulta: 25 octubre 2020].
# Malick Evouna

Malick Evouna (Libreville, 28 de novembre de 1992) és un futbolista del Gabon de la dècada de 2010.
Fou internacional amb la selecció de futbol del Gabon.
Pel que fa a clubs, destacà a Wydad Casablanca, Al Ahly i CD Santa Clara.

## Referències

* ↑ «Gabon vs Saudi Arabia». NFT. [Consulta: 2 gener 2015].
* ↑ «Les 23 du Gabon avec Aubameyang et ecuele manga». Africa Sports. [Consulta: 2 gener 2015].
* ↑ «Gabon defeat Burkina Faso 2-0 in Africa Cup of Nations». France24, 17-01-2015.
* ↑ «Evouna Joins Al-Ahly». Al-Ahly Official Website. [Consulta: 11 juliol 2015].
* ↑ Malick Evouna a National-Football-Teams.com (anglès)
* ↑ Malick Evouna, Fitxa a Soccerway
# Luci Volusi Saturní

Luci Volusi Saturní és el nom dels següents personatges:
* Luci Volusi Saturní (cònsol sufecte 12 aC), cònsol sufecte el 12 aC
* Luci Volusi Saturní (cònsol sufecte any 3), cònsol sufecte l'any 3
# Luci de Tars

Luci de Tars (en llatí Lucius, en grec antic Λούκιος) era un metge grec natural de Tars a Cilícia, al que Galè, menciona, i que va viure al segle i.
L'esmenta també Arquígenes, i diu que era mestre de Critó i d'Asclepíades Farmació, llevat que la paraula que va servir, ὁ καθηγητής (el mestre) fos només una titulació honorífica, cosa que és possible. Johann Albert Fabricius diu que va ser mestre de Galè, però segurament és una falsa interpretació. Aeci cita diverses vegades les seves fórmules mèdiques. No es conserva cap de les seves obres però se'n coneix una, mencionada per Celi Aurelià, (Tardae Passiones) que tractava sobre malalties cròniques, en quatre llibres, si és que es tracta del mateix Luci.

## Referències

* ↑ W.A.G., Lucius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 827-828
# Manel Lloret Zaragozi

Manel Lloret Zaragozi (Muro d'Alcoi, Comtat, 4 d'agost de 1981) és un ciclista valencià, professional des del 2005 fins al 2009. De la seva carrera esportiva destaquen les victòries a la Volta a la Comunitat de Madrid i d'una etapa a la Volta a Andalusia.
El 2006 es va veure implicat en l'Operació Port pel simple fet de pertànyer a l'equip Comunitat Valenciana. L'única implicació era per figurar al calendari de competicions de l'equip, i així sent identificat per la Guàrdia Civil com a possible client de la xarxa de dopatge liderada per Eufemiano Fuentes amb el nom en clau Lloret. Manel Lloret no fou sancionat per la Justícia espanyola en no tenir cap prova per demostrar un dopatge d'equip ni individual, tot i no ser el dopatge un delicte a Espanya en aquell moment, i tampoc va rebre cap sanció en negar-se el jutge instructor del cas a facilitar als organismes esportius internacionals (AMA, UCI) les proves que demostrarien la seva implicació com a possible client de la xarxa de dopatge. Cap dels esportistes implicats en aquesta operació van poder justificar-se davant de cap jutge ni organisme i van veure acabada la seva trajectòria esportiva.
Un cop retirat, s'ha dedicat a la docència al IES Joan Ramon Benaprès de Sitges i segueix en actiu al món de l'esport al Club Natació Sitges, com a triatleta. Ha aconseguit diverses victòries en triatlons i diverses classificacions d'honor.

## Palmarès

* 2006
** Vencedor d'una etapa de la Volta a Andalusia
* 2007
** 1r a la Volta a la Comunitat de Madrid i vencedor d'una etapa
** 3r al Campionat d'Espanya de contrarellotge
* 2008
** Vencedor d'una etapa de la Volta a Extremadura
* 2009
** Vencedor d'una etapa del Cinturó a Mallorca
** Vencedor d'una etapa de la Volta a Zamora

## Referències

* ↑ «Informe de la Guardia Civil (Capítulo III)». Cadena SER, 12-07-2006. Arxivat de l'original el 2009-07-23. [Consulta: 12 març].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Municipi de Mazsalaca

El municipi de Mazsalaca (en letó: Mazsalacas novads) és un dels 110 municipis de Letònia, que es troba localitzat al nord del país bàltic, i que té com a capital la localitat de Mazsalaca. El municipi va ser creat l'any 2009 després de la reorganització territorial.

## Ciutats i zones rurals

* Parròquia de Mazsalaca
* Ramatas pagasts (zona rural)
* Sēļu pagasts (zona rural)
* Skaņkalnes pagasts (zona rural)

## Població i territori

La seva població està composta per un total de 4.042 persones (2009). La superfície del municipi té uns 417,9 kilòmetres quadrats, i la densitat poblacional és de 9,67 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 19 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 19 gener 2015].
# Lluís Teixidor i Castells

Lluís Teixidor (o Teixidó) i Castells (i mort a Barcelona el mes de març de 1961, als 72 anys) va ser un actor de teatre català en actiu en les dècades dels anys 20, 30, 40 i 50 del segle passat.
Casat amb la també actriu Empar Ferràndiz. Formà part de la Companyia Maragall que actuà al teatre Romea de Barcelona.

## Trajectòria professional

* 1910, 25 de novembre. En el paper d'Agent de policia a l'obra El magistrat de Arthur Wing Pinero. Estrenada al teatre Romea de Barcelona.
* 1924, 21 d'octubre. En el paper d'En Miquel a l'obra Les noies enamorades d'Avel·lí Artís i Balaguer. Estrenada al teatre Romea de Barcelona.
* 1924, 14 de novembre. En el paper de l'Ermità de Sant Ramon a l'obra Fidelitat de Josep Maria de Sagarra. Estrenada al teatre Romea, de Barcelona.
* 1924. desembre. En el paper de L'Alcalde a l'obra La Penya Roca i la colònia de l'Ampolla, de Joaquim Montero, estrenada al teatre Romea
* 1925. 11 d'abril. En el paper d' Aquell senyor a l'obra A Montserrat!, de Joaquim Montero, estrenada al teatre Romea de Barcelona
* 1925, 9 d'octubre. En el paper d'El Tuta a l'obra Seny i amor, amo i senyor d'Avel·lí Artís i Balaguer. Estrenada al teatre Romea de Barcelona.
* 1925, 21 de novembre. En el paper d'Uriach, buròcrata (51 anys) a l'obra Déu hi fa més que nosaltres de Carles Soldevila. Estrenada al teatre Romea de Barcelona.
* 1925, 15 de desembre. En el paper de Clidford a l'obra La follia del desig de Josep Maria de Sagarra. Estrenada al teatre Romea de Barcelona.
* 1926. 10 de març. En el paper de P. Cyrus Hunsaker a l'obra Reineta meva! d'H. A. Vachell, estrenada al teatre Romea de Barcelona.
* 1935, 12 de març. En el paper de Martí a l'obra Fruita verda de Josep Maria Millàs-Raurell. Estrenada al teatre Poliorama de Barcelona.
* 1935, 30 d'octubre. En el paper de Llorenç a l'obra Roser florit de Josep Maria de Sagarra. Estrenada al teatre Novetats de Barcelona, amb direcció d'Enric Giménez.
* 1935, 15 de novembre. En el paper d'Andreu a l'obra Amàlia, Amèlia i Emília de Lluís Elias. Estrenada al teatre Novetats de Barcelona.
* 1949. En el paper de El jutge Vallhonrat a l'obra L'hereu i la forastera de Josep Maria de Sagarra. Estrenada al teatre Romea i amb direcció de Pau Garsaball.
* 1953, 15 de gener. En el paper de Fonolleda a l'obra La tercera vegada de Lluís Elias. Estrenada al teatre Romea de Barcelona.
* 1957, 4 de desembre. En el paper de Senyor Blanc a l'obra Romeu: de 5 a 9 de Valentí Moragas Roger i Lluís Elias. Estrenada al teatre Romea de Barcelona.
* 1960, 27 de gener. En el paper de Senyor Ranalies a l'obra El senyor Perramon, adaptació de l'avar de Molière feta per Josep Maria de Sagarra. Estrenada al teatre Romea de Barcelona.

## Referències

* ↑ Publicació de la seva esquela a La Vanguardia (11 de març de 1961)
# Jenynsia multidentata

Jenynsia multidentata és una espècie de peix pertanyent a la família dels anablèpids.

## Descripció

* La femella pot arribar a fer 6,56 cm de llargària màxima.
* 8-9 radis tous a l'aleta dorsal.
* 10 radis tous a l'aleta anal.

## Hàbitat

És un peix d'aigua dolça, bentopelàgic i de clima temperat.

## Distribució geogràfica

Es troba a Sud-amèrica: des de Rio de Janeiro (el Brasil) fins al nord de l'Argentina.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Jenynsia multidentata» (en anglès). Fishbase.
* ↑ Ghedotti, M.J., 2003. Family Anablepidae (four-eyed fishes, onesided livebearers and the white eye). P. 582-585. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Koerber, S. i M.M. Azpelicueta, 2009. On two Jenynsia taxa (Cyprinodontiformes: Anablepidae) from Argentina, originally placed in the poeciliid genus Xiphophorus. Zootaxa 2028:51-58.
* ↑ Nion, H., C. Rios i P. Meneses, 2002. Peces del Uruguay: Lista sistemática y nombres comunes. Montevideo, Uruguai, DINARA, Infopesca.

## Bibliografia

* Ghedotti, M.J., 1998. Phylogeny and classification of the Anablepidae (Teleostei: Cyprinodontiformes). P. 560-582. A: L.R. Malabarba, R.E. Reis, R.P. Vari, Z.M.S. Lucena i C.A.S. Lucena (eds.). Phylogeny and classification of neotropical fishes. Porto Alegre, Edipurcs, 603 p.
* Ghedotti, M.J. i S.H. Weitzman, 1996. A new species of (Cyprinodontiformes: Anablepidae) from Brazil with comments on the composition and taxonomy of the genus. Univ. Kansas Nat. Hist. Mus. Occ. Pap. 79:1-25.

## Enllaços externs

* AQUATAB
# Jordi Mir

Jordi Mir és el nom dels següents personatges:
* Jordi Mir i Boix: polític català, alcalde de Cabrera de Mar.
* Jordi Mir i Parache (Tremp, 1935): lingüista
* Jordi Mir i Valls (Bellvís, 1929 - Barcelona, 1993): arquitecte

## Referències

* ↑ T.M. «Fors (Junts) fitxa de coordinador l'exalcalde de Cabrera Jordi Mir - 06 juny 2023», 28-07-2023. [Consulta: 28 juliol 2023].
# Lower Burrell

Lower Burrell és una població dels Estats Units a l'estat de Pennsilvània. Segons el cens del 2000 tenia 12.608 habitants.

## Demografia

Segons el cens del 2000, Lower Burrell tenia 12.608 habitants, 5.133 habitatges, i 3.654 famílies. La densitat de població era de 421,5 habitants/km².
Dels 5.133 habitatges en un 27,6% hi vivien nens de menys de 18 anys, en un 58,6% hi vivien parelles casades, en un 9,4% dones solteres, i en un 28,8% no eren unitats familiars. En el 25,8% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,9.
Per edats la població es repartia de la següent manera: un 21,5% tenia menys de 18 anys, un 5,7% entre 18 i 24, un 25,8% entre 25 i 44, un 24,3% de 45 a 60 i un 22,7% 65 anys o més.
L'edat mediana era de 43 anys. Per cada 100 dones de 18 o més anys hi havia 86,4 homes.
La renda mediana per habitatge era de 41.000 $ i la renda mediana per família de 50.036 $. Els homes tenien una renda mediana de 38.900 $ mentre que les dones 25.706 $. La renda per capita de la població era de 20.143 $. Entorn del 4,3% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lower Burrell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Lower Burrell». American Fact Finder. Oficina del Cens dels Estats Units, 12-01-2010.
# Manel Ollé

Manel Ollé és el nom dels següents personatges:
* Manel Ollé i Albiol, (Ulldecona, 1954) escriptor i professor de secundària.
* Manel Ollé i Rodríguez, (Barcelona, 1962) escriptor, traductor i professor d'universitat.
# Municipi de Nyborg

El municipi de Nyborg és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Ullerslev, Ørbæk i Nyborg. El municipi és situat a l'est de l'illa de Fiònia, i forma part de la Regió de Syddanmark, abastant una superfície de 276 km².
En aquest municipi, al sud-est de la ciutat de Nyborg, hi ha un dels extrems del pont del Gran Belt o Storebæltsbroen, de 18 km de llarg, que connecta l'illa de Fiònia amb la de Sjælland sobre l'estret del Gran Belt.
La ciutat més important i la seu administrativa del municipi és Nyborg (16.514 habitants el 2009). Altres poblacions del municipi són:
* Aunslev
* Ellinge
* Frørup
* Hjulby
* Langå
* Måre
* Ørbæk
* Refsvindinge
* Skellerup
* Svindinge
* Tårup
* Ullerslev
* Vindinge

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 8086 | 45,4 |
| Det Radikale Venstre | 409 | 2,3 |
| Det Konservative Folkeparti | 939 | 5,3 |
| Socialistisk Folkeparti | 1995 | 11,2 |
| Dansk Folkeparti | 1320 | 7,4 |
| Venstre | 4927 | 27,7 |
| Enhedslisten - De Rød-Grønne | 142 | 0,8 |

### Alcaldes

| Alcalde | Període | Partit |
| Jørn Terndrup | 1-1-2007 a 31-12-2009 | Venstre |
| Erik Christensen | 1-1-2010 a 31-12-2013 | Socialdemokratiet |

## Referències

* ↑ (danès) Resultats eleccions municipals a Nyborg
# Jan Sokol

Jan Sokol (Viena, 26 de setembre de 1990) és un ciclista austríac, professional des del 2010. Actualment corre a l'equip WSA-Greenlife.

## Palmarès

* 2013
** Vencedor d'una etapa a l'An Post Rás

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lluís Teixidor

«Lluís Teixidor» té aquests significats:
* Lluís Teixidor i Castells, actor
* Lluís Teixidó i Sala, jugador d'hoquei patins català